Diari Oficial de la Generalitat Valenciana


Sumari del DOGV 9496, del 23-12-2022 (2022/11492)

RESOLUCIÓ de 7 de desembre de 2022, de la Direcció General de Medi natural i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual número 3 del Pla general d'ordenació urbana de Bèlgida. Expedient 18/8246-LVD.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11416


Data del document
:   07-12-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Bèlgida
    * impacte ambiental

RESOLUCIÓ de 7 de desembre de 2022, de la Direcció General de Medi natural i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual número 3 del Pla general d'ordenació urbana de Bèlgida. Expedient 18/1968-JBS. [2022/11227]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 18/0890-MUP Bèlgida (València):  
  
«Informe ambiental i territorial estratègic de la modificació puntual núm. 3 del PGOU de Bèlgida (València)  
  
Tràmit: Avaluació Ambiental de la modificació puntual núm. 3 del PGOU  
Promotor: Ajuntament de Bèlgida  
Autoritat substantiva: Comissió Territorial d'Urbanisme de València  
  
Localització: Bèlgida (València)  
Expedient: 18-19-EAE  
  
La Comissió d'Avaluació Ambiental, en la sessió realitzada el 23 de juliol de 2020, va adoptar el següent:  
Acord:  
Vista la proposta d'informe ambiental i territorial estratègic de la modificació puntual núm. 3, del PGOU de Bèlgida, en els termes següents:  
Amb data 15 de gener de 2019 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental una sol·licitud d'inici de l'avaluació ambiental i territorial estratègica de la modificació puntual núm. 3 del PGOU de Bèlgida (València), d'acord amb la Llei 5/2014, de 25 de juliol, del Consell, d'ordenació del territori, urbanisme i paisatge (LOTUP).  
  
1. Documentació presentada  
L'Ajuntament de Bèlgida remet al Servei d'Avaluació Ambiental Estratègica la documentació relativa a la modificació puntual núm. 3 del seu PGOU. La documentació, de data de redacció desembre de 2018, consta únicament de còpia en format digital de:  
1. Document inicial estratègic (DIE).  
2. modificació puntual núm. 3 del Pla general de Bèlgida - memòria.  
  
2. Planejament vigent  
Bèlgida disposa d'un Pla general d'ordenació urbana (PGOU) adaptat a la Llei 6/1994, de 15 de novembre, reguladora de l'activitat urbanística (LRAU), aprovat per acord de la Comissió Territorial d'Urbanisme (CTU) el 13 de maig de 2011; i esmenades les deficiències indicades en aquest acord, disposa de Resolució del director general d'Urbanisme, d'1 de febrer de 2012. El PGOU es publica en el BOP de 27.02.2012.  
El PGOU va ser sotmés a avaluació ambiental i disposa de declaració d'impacte ambiental (DIA) de 22.05.2008 (expedient 56-2006-AIA).  
Fins ara, s'han tramitat dues modificacions puntuals del PGOU:  
  
1. modificació puntual núm. 1, referent a la inclusió de l'ús pirotècnia entre els usos compatibles en sòl no urbanitzable comú, que afecta la redacció de l'article 3.8.7.1 de les normes urbanístiques (NU).  
  
Aquesta modificació es va sotmetre a avaluació ambiental (expedient 90-2016-EAE) i en el DOGV de 06.02.18 es va publicar l'informe ambiental i territorial estratègic (IATE); la qual es va quedar pendent d'aprovació definitiva.   
2. modificació puntual núm. 2, consisteix en la modificació de l'àrea de repartiment 2 (AR2) mitjançant el Pla de reforma interior (PRI).  
Aquesta modificació es va sotmetre a avaluació ambiental (expedient 111-2015-EAE) i en el DOGV de 03.11.16 es va publicar l'informe ambiental i territorial estratègic (IATE). La modificació ha sigut aprovada definitivament per acord del Ple el 21.01.19.  
El PGOU estableix la zonificació del territori municipal següent:  
  
  
Classificació Qualificació Superfície m²  
Sòl urbà   
 1,14 % Residencial 196.203,14  
Sòl urbanitzable 3,09 % Residencial 532.369,86  
 Industrial   
Sòl no urbanitzable 95,77 % Comú 51,31 % A   
8.852.204,25  
 B   
 C   
 Protegit 44,46 % Forestal 7.669.601,56  
 Agrícola   
 Llits i barrancs   
 Pous i fonts   
 Viària   
Superfície total del terme municipal 53.326.664,81  
  
  
  
El PGOU en el sòl no urbanitzable comú distingeix tres subzones, en funció dels seus usos i aprofitaments característics. En l'article 9.2.1 de les Normes Urbanístiques (NU) es descriuen aquestes subzones:  
  
1. «Comuna A (7.751.317,34 m²). Constitueix la major part del sòl no urbanitzable comú, entre la Serra de Benicadell al sud i la CV-60 al nord. En aquest es permetran actuacions que no puguen situar-se en sòl urbanitzable pel seu menor aprofitament o majors molèsties als confrontants, o simplement per estar vinculats a activitats pròpies del medi rural.  
2. Comuna B (521.704,23 m²). Situada entorn del nucli urbà actual, entre el polígon industrial del Tossalet i els barrancs del Molí i del Rabosar. Té per objecte limitar les actuacions que pogueren condicionar el seu desenvolupament sense els plans i projectes que el viabilitzen. En aquesta es permetran únicament actuacions que no suposen molèsties per als usos residencials confrontants ni dificulten el seu desenvolupament o la implantació de serveis per a la població en aquest àmbit.  
3. Comuna C (579.182,68 m²). Situada al nord de la CV-60. Té per objecte permetre actuacions que pogueren ser molestes per a usos urbans pròxims, en una àrea allunyada de les zones residencials. En aquesta es permetran també actuacions que no puguen situar-se en sòl urbanitzable pel seu menor aprofitament, o simplement per estar vinculades a activitats pròpies del medi rural.»  
  
3. Descripció de la modificació puntual núm. 3  
3.1. Justificació i problemàtica. Al terme municipal de Bèlgida hi ha indústries que porten implantades en sòl no urbanitzable comú més de 20 anys, i que per raons de diversa índole, no tenen les preceptives llicències urbanístiques i de caràcter ambiental. Es planteja la necessitat de regularitzar la situació d'aquestes activitats ja que suposen el manteniment de l'activitat econòmica i de l'ocupació que hi ha al municipi.  
  
La normalització de la situació urbanística i ambiental d'aquestes obres i activitats resulta impossible d'acord amb l'ordenació del PGOU vigent:  
1. L'exercici de la potestat de disciplina urbanística no és aplicable, en la totalitat dels casos analitzats han transcorregut els terminis legals per a l'exercici d'aqueixa facultat.  
2. La tècnica juridicourbanística del règim de fora d'ordenació tampoc pot emprar-se, per ser el règim proposat pel PGOU genèric i parcial, i no pronunciar-se respecte als usos i activitats que poden desenvolupar-se en les obres subjectes al règim de fora d'ordenació.  
  
3.2. Objecte de la modificació proposada. Segons s'indica en el DIE:  
«La modificació proposada suposa l'adequació de la normativa del sòl no urbanitzable comú, que forma part de l'ordenació estructural, a les necessitats del municipi de Bèlgida. Es regularitza la situació de fet, evitant problemes de gestió, sense que afecte la qualitat de vida dels ciutadans de Bèlgida. Suposa la regularització de la realitat existent.»  
  
La modificació proposa l'ajust de la normativa reguladora dels usos i aprofitaments admissibles en el sòl no urbanitzable (SNU), possibilitant el manteniment, funcionament i possible ampliació de les activitats consolidades existents en aquesta classe de sòl. Amb la nova regulació, s'esmenarien els problemes de gestió que afecten les activitats implantades en SNU, i que s'han posat de manifest en els huit anys de vigència del PGOU.  
3.3. Àmbit. Per a identificar l'àmbit territorial la regulació del qual ha de modificar-se es procedeix a localitzar les instal·lacions amb activitats industrials existents en SNU, implantades amb anterioritat a l'aprovació del PGOU; s'estableixen els criteris següents:  
1. S'exclouen els habitatges i les edificacions destinades a usos agrícoles.  
2. S'exclouen les edificacions de menys de 200 m².  
3. De les instal·lacions detectades s'exclouen aquelles les activitats de les quals estan regularitzades.  
Finalment es localitzen les parcel·les amb instal·lacions següents en les quals es desenvolupen activitats a regularitzar:  
En la imatge inferior es localitzen els cinc àmbits (amb la numeració de la taula superior) que alberguen activitats a regularitzar, en relació amb el nucli urbà, polígon industrial el Tossalet, carretera CV-667, i els barrancs del Molí (dreta) i del Rabosar (esquerra).  
  
  
  
  
  
3.4. Alternatives. Es proposen quatre alternatives (denominades situacions en el DIE):  
1. Alternativa 0 (situació 0), proposa el manteniment de les determinacions del vigent PGOU. Amb això quedarien sense resoldre els problemes de gestió urbanística posats de manifest en els huit anys de vigència del pla, respecte a les instal·lacions amb activitats econòmiques existents en SNU comú B i SUR sense ordenació detallada.  
2. Alternativa 1 (situació 1), planteja la regulació de les edificacions existents, i estableix les condicions de viabilitat mediambiental, dels usos i aprofitaments existents, així com dels usos que pogueren disposar-se en les edificacions consolidades, establint les condicions de les edificacions fora d'ordenació. No es preveu la possibilitat d'ampliar les edificacions existents.  
3. Alternativa 2 (situació 2), és l'alternativa triada. Suposa regularitzar la situació actual, possibilitant els usos i activitats industrials en les instal·lacions existents, implantades amb anterioritat a l'aprovació del PGOU; tant en SNU comú A i B, com en sòl urbanitzable (SUR) sector S-1 i S-3 d'ús residencial, i S-4 d'ús industrial.  
  
Es permet l'ampliació fins als límits del 50 % d'ocupació de parcel·la, tal com indica l'article 197 de la LOTUP, i les ampliacions fins al 20 % de l'edificació existent actualment. Aquesta modificació requereix la nova redacció dels articles 3.4, 4.7 i 9.2.2 de les NU.  
  
La proposta de possibilitar ampliacions de fins al 20 % de l'edificació existent es justifica amb la indicació del fet que «persegueix l'objectiu d'evitar l'obsolescència de les instal·lacions en els casos de creixement de les empreses».  
4. Alternativa 3 (situació 3), aquesta alternativa proposa com a usos compatibles en SNU comú A i B les activitats industrials i productives, amb caràcter general; i possibilita la continuïtat d'aquestes activitats en les instal·lacions existents a l'entrada en vigor del PGOU, com també la implantació de noves instal·lacions.  
Així mateix, es permet la continuïtat de les activitats econòmiques productives existents en sòls urbanitzables, i possibilita la seua adequació, reforma i ampliació fins al 20 % de l'edificació existent actualment. Les llicències d'obres i usos en sòl urbanitzable tindran la condició de provisionals d'acord amb la LOTUP, articles 209 i 216.  
3.5. Abast del pla. Vist que possibilitar les activitats industrials en tot l'SNU comú suposa modificar el model territorial i urbanístic del municipi establit pel PGOU, i desincentivar les implantacions en el sòl dels polígons industrials, que disposen d'una superfície total de 410.691,46 m² per a això; justifica que la modificació se circumscriga a possibilitar aquestes activitats únicament en les edificacions existents abans de l'entrada en vigor del PGOU, en l'SNU comú A i B, i al SUR fins al seu desenvolupament. L'adopció de la modificació requereix la nova redacció dels articles 3.4, 4.7 i 9.2.2 de les NU.  
  
3.6. Infraestructura verda del territori. En l'apartat 6.1 del DIE s'informa que el «Pla d'Acció Territorial de la Infraestructura Verda-Paisatge de la Comunitat Valenciana no disposa de cap element de caràcter territorial a l'entorn dels sòls afectats per la modificació puntual, corresponents als sòls classificats com a sòl no urbanitzable comú.  
  
En l'estudi de paisatge del Pla general de Bèlgida de 2012, tots els sòls afectats es troben dins de la unitat de paisatge denominada Agrícola de Relleus Suaus. La infraestructura verda del Pla general la integren els espais naturals d'interés paisatgístic de les unitats de paisatge de zona forest, zona ribera i la zona d'interés visual de protecció agrícola.  
  
En conseqüència, totes les edificacions i instal·lacions industrials existents a les quals afecta la modificació proposada, com se situen en el sòl no urbanitzable comú, i sòl urbanitzable, no suposa afecció a la infraestructura verda al municipi»  
3.7. Efectes previsibles sobre el medi ambient. Aquest epígraf s'aborda en l'apartat 5 del DIE; en aquest es remet al contingut de la memòria ambiental i a l'estudi de paisatge del PGOU de 2012. S'informa que l'MP núm. 3 no suposa cap alteració de les previsions i consideracions mediambientals establides per l'avaluació ambiental i territorial del Pla general.  
4. Consultes  
Per part de la direcció general amb competència en avaluació ambiental d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
  
Data consulta Data informe ADMINISTRACIÓ PÚBLICA CONSULTADA  
25.01.2019 11.03.6747 NN d'Ordenació del Territori, Urbanisme i Paisatge. Paisatge  
 22.04.9082 HA d'Ordenació del Territori, Urbanisme i Paisatge. PATRICOVA  
 02.07.6235 BI d'Ordenació del Territori, Urbanisme i Paisatge. ETCV  
 12.02.2019 Subdirecció general de Medi Natural. Vida Silvestre  
 02.07.2019 Subdirecció general de Medi Natural. Ordenació i Gestió Forestal  
 23.05.2019 Subdirecció general de Medi Natural. Espais Naturals Protegits  
 23.03.2020 Direcció Territorial d'Agricultura, Desenvolupament Rural, EC i TE. Camins ramaders  
 - DG de Prevenció d'Incendis Forestals  
 - DG de Canvi Climàtic  
 21.05.2472 UG de Qualitat i Educació Ambiental. Acústica  
 - DG d'Agricultura, Ramaderia i Pesca  
 09.07.7508 WZ d'Obres Públiques, Transport i Mobilitat. Planificació  
 05.02.5734 ZN d'Obres Públiques, Transport i Mobilitat. Mobilitat  
 - DG d'Energia i Mines  
 - DG de Patrimoni Cultural  
 12.02.2019 Servei Territorial d'Urbanisme.  
  
  
Els informes rebuts es publiquen en el web www.agroambient.gva.es/eae  
  
5. Identificació i valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèviament a la consulta a les administracions públiques afectades a les quals fan referència els articles 48.d i 51.1 de la LOTUP.  
5.1. Paisatge. De conformitat amb el que s'estableix en l'article 6 de la Llei 5/2014, LOTUP, el paisatge s'integrarà en totes les polítiques sectorials que incidisquen en aquest i, en concret, en la planificació territorial i urbanística, actuant com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i posada en valor d'espais culturals.  
  
Segons el que s'estableix en l'article 6.4 de la LOTUP, en els plans sotmesos a avaluació ambiental i territorial estratègica, els instruments de paisatge seran, o bé els estudis de paisatge o bé els estudis d'integració paisatgística, que valoren els efectes sobre el caràcter i la percepció del paisatge de plans, projectes i actuacions amb incidència en el paisatge, i estableixen mesures per a evitar o mitigar els possibles efectes negatius, d'acord amb l'annex II d'aquesta llei.  
En el seu informe d'11 de març de 2020, el Servei d'Infraestructura Verda i Paisatge emet el següent informe: «Vist l'objecte de la modificació que es planteja, l'alternativa que es proposa, la seua materialització en les normes urbanístiques i la seua incidència sobre l'estudi de paisatge amb sistema d'espais oberts vigent, es considera procedent emetre informe favorable a la Modificació núm. 3 del Pla general de Bèlgida»  
L'informe estableix un conjunt de condicionants a considerar en la redacció final de la modificació, que es recullen en l'apartat 7 d'aquest document.  
5.2. Espais naturals, terreny forestal i camins ramaders. Consultada la cartografia temàtica de la Generalitat, s'observa que els àmbits inclosos en la modificació no presenta afeccions a espais naturals protegits, dels regulats en la Llei 11/1994, de 27 de desembre, d'espais naturals protegits de la Comunitat Valenciana, ni a espais protegits de Xarxa Natura 2000. L'àmbit objecte de la modificació no inclou terreny forestal.  
El Servei de Gestió d'Espais Naturals Naturals Protegits, el 23 de maig de 2019, emet informe en el qual indica que la modificació no afecta espais amb aquesta qualificació; i el 12 de febrer de 2019 el Servei de Vida Silvestre emet informe en el qual indica que la modificació no afecta aspectes de la seua competència.  
La parcel·la localitzada en SUR sector S-3 (núm. 2) presenta davant l'assagador del Camí del Palomar, d'ample legal 10 metres; i les parcel·les localitzades a l'entorn de l'Ermita de Sant Antoni Abat (núm. 3 i 5), confinen amb el camí ramader assagador del Camí de Solana, d'ample legal 10 metres i sense partionar.  
En l'informe de 23 de març de 2020, de la Secció Forestal, s'indica que, a més de l'adequació de la modificació a la Llei 3/1995, de camins ramaders, «caldrà també estar d'acord amb el que es disposa en la Llei 3/2014, d'11 de juliol, de la Generalitat, de camins ramaders de la Comunitat Valenciana, així com a la Instrucció de 13 de gener de 2012, de la Direcció General del Medi Natural, sobre vies pecuàries (DOGV 18.01.2012)» S'emet informe favorable a la modificació núm. 3 en matèria de camins ramaders, sobre la base de la indicació que la tramitació de la modificació se sotmetrà a informe d'aqueixa administració.  
El 2 de juliol de 2019, la Secció Forestal de la DT d'Agricultura, Desenvolupament Rural, Emergència i Climàtica i Transició Ecològica informa que cap de les parcel·les incloses en la modificació està afectada per sòl forestal ni forest d'utilitat pública, per la qual cosa no existeix cap condicionant que impedisca l'adopció de la modificació.  
5.3. Risc d'inundació. Consultada la cartografia temàtica de la Generalitat, s'observa que cap dels cinc àmbits afectats per la modificació presenten risc d'inundabilitat; únicament la instal·lació de la parcel·la (núm. 5) de referència cadastral 01560O267382517515MF confronta amb la franja de 100 m respecte al llit del Barranc del Molí, sense afectar la zona policia.  
El 22 d'abril de 2020, el Servei d'Ordenació del Territori informa que la modificació proposada està afectada per risc d'inundació i és compatible amb les determinacions del Patricova. S'informa que la modificació afecta usos susceptibles d'incrementar el risc d'inundació, si aquest risc existeix en l'àmbit, per la qual cosa resultarà necessari l'informe d'aquest servei en el procediment d'autorització de cadascuna de les llicències que es propose tramitar; i s'haurà d'indicar que aquest punt haurà de recollir-se en la documentació normativa de la modificació.  
Vist que la documentació aportada pel promotor no conté plànol amb la localització de les parcel·les incloses en la modificació, l'informe té caràcter genèric, considerant la naturalesa de l'ús proposat, però no la localització concreta dels àmbits afectats.  
5.4. Domini públic hidràulic. Segons l'article 2 del text refós de la Llei d'aigües (RDL 1/2001), pertanyen al domini públic hidràulic els llits de corrents naturals, ja siguen continus o discontinus. El domini públic hidràulic és inalienable, imprescriptible i inembargable.  
Els terrenys que confronten amb els llits estan subjectes, en tota la seua extensió longitudinal, a una zona de servitud de 5 m d'amplària per a ús públic i a una zona de policia de 100 m d'amplària en la qual es condicionarà l'ús del sòl i les activitats que es desenvolupen (article 6 del text refós de la llei d'aigües).  
5.5. Aigües residuals. Queda prohibit l'abocament directe o indirecte d'aigües i productes residuals susceptibles de contaminar les aigües continentals o qualsevol altre element del domini públic hidràulic llevat que es dispose de la deguda autorització administrativa (article 100 del TR de la Llei d'aigües), i haurà de ser l'organisme de conca qui autoritze.  
5.6. Mobilitat. El Servei de Mobilitat de la DG d'Obres Públiques, Transports i Mobilitat, el 5 de febrer de 2019 informa que la proposta urbanística de la documentació tramitada no afecta l'estructura actual de mobilitat del municipi; per tant, «es considera que la modificació urbanística proposada no té rellevància, en relació amb la mobilitat i, per tant, no entra en l'àmbit d'afecció de la Llei 6/2001».  
5.7. Planificació. El 9 de juliol de 2019, el Servei de Planificació de la DG d'Obres Públiques, Transports i Mobilitat informa «que en l'àmbit de les seues competències (afecció a infraestructures de titularitat autonòmica i xarxa estructural viària), s'han identificat els estudis necessaris que s'han d'incloure en la redacció dels documents de la modificació proposada».  
S'informa que a totes les parcel·les objecte de la modificació s'accedeix des de la CV-667, vial integrat en la xarxa de carreteres locals de competència autonòmica; via que travessa el municipi de nord a sud formant part de la xarxa estructurant municipal. Aquesta carretera disposa d'una IMD mitjana de 1.400 vehicles i una accidentalitat baixa.  
  
Segons la documentació presentada, l'MP núm. 3 és compatible amb la legislació sectorial de carreteres de la Comunitat Valenciana si es realitzen els estudis i els mesuraments següents:  
- Les condicions d'accés a les parcel·les (núm. 1 i 4) amb referència cadastral 6557U8898WD51N005QV i 53466R564115632215UW no són adequades, i cal adequar aquests accessos segons els criteris de la normativa vigent en la matèria, Ordre FOM/273/2016, de 19 de febrer, per la qual s'aprova la Norma 3.1-IC.  
- Respecte a la parcel·la amb referència cadastral 71258B889419353013HA (núm. 4) limita amb la CV-667, i s'ha de delimitar la zona de protecció d'aquesta, que es correspon amb una franja de 25 metres d'ample mesurat des de l'aresta exterior de la calçada més pròxima, i limitar els usos en aquesta zona al que s'estableix en la Llei 6/1991, de 27 de març, de carreteres de la Comunitat Valenciana.  
5.8. Estratègia Territorial de la Comunitat Valenciana, ETCV. El 2 de juliol de 2019, la Subdirecció General d'Ordenació del Territori i Paisatge informa que el municipi de Bèlgida pertany a l'àrea funcional de la Vall d'Albaida, a la comarca que rep el mateix nom, i està inclòs parcialment en l'àmbit del Paisatge de Rellevància Regional 19 (PRR-19) Benicadell.  
Quant a les determinacions territorials per a l'elaboració de la versió preliminar de l'MP núm. 3 del PGOU, l'informe indica que «l'ETCV en les directrius 37 i següents, regula la infraestructura verda, i estableix una sèrie de principis directors que han de ser tinguts en compte a l'hora de regular usos en sòl no urbanitzable»  
5.9. Urbanisme. El Servei Territorial d'Urbanisme, el 12 de febrer de 2019, informa que «respecte al contingut de la modificació, es considera correcte per a aquesta fase del procediment.  
En la versió preliminar de la modificació, es considera que s'hauran de tindre en compte les qüestions següents:  
1. Identificar en plànols la situació de les parcel·les afectades.  
2. No permetre ampliacions del 20 % en les edificacions situades en la zona comuna B, ja que es tracta d'una zona en la qual el pla general ha considerat oportú limitar els usos per a evitar molèsties a la població, per la seua proximitat al nucli urbà.  
Per tant, es considera que de l'actuació proposada no es derivaran efectes significatius en matèria d'ordenació urbanística estructural.»  
  
5.10. Anàlisi i valoració de la proposta de modificació puntual del PGOU. Aquest informe ambiental i territorial estratègic (IATE) es realitza sobre la base de la informació de la documentació presentada (DIE i memòria), el contingut dels informes emesos i les dades reflectides en la cartografia temàtica de la Generalitat.  
Descripció. Es proposa la modificació del PGOU de Bèlgida a fi d'esmenar problemes de gestió urbanística detectats en els huit primers anys de vigència d'aquest.  
L'existència d'activitats industrials implantades en edificacions erigides amb anterioritat a l'aprovació del PGOU, tant en sòl no urbanitzable comú, com en sòl urbanitzable, ha sobrevingut incompatible amb les determinacions de les normes urbanístiques, a causa de la regulació que estableixen del:  
1. Règim d'usos del sòl no urbanitzable comú; que limita l'ús industrial i productiu als sòls de la zona C.  
2. Règim de fora d'ordenació; que no resulta aplicable a les edificacions amb activitats industrials, que fins i tot no sent plenament compatibles amb les determinacions del pla, no s'ajusten a les condicions que per a determinar la situació de fora d'ordenació estableix la normativa vigent, i és necessari (tal com indica la LOTUP en l'article 192.3) establir un règim transitori que regule la realització d'obres i activitats en aquestes edificacions.  
Els àmbits territorials que resulten afectats puntualment per la modificació són els indicats en color en la taula següent:  
  
Les parcel·les amb instal·lacions en les quals es desenvolupen activitats a regularitzar, amb els criteris de selecció emprats: ús industrial, superfície superior a 200 m² construïts, i construccions anteriors a 2011, són cinc:  
Anàlisi. La modificació estableix el règim transitori, indicat en l'article 192.3 de la LOTUP, al qual han de subjectar-se les edificacions que fins i tot no estant en situació de fora d'ordenació, no són plenament compatibles amb les determinacions del pla, i que són únicament les cinc identificades en la taula anterior. Per a això, es fa una nova redacció a tres articles de les NU.  
En el quadre següent es recull la redacció actual de les NU i la proposta per la modificació puntual:  
  
Redacció actual de les NU Redacció proposada per a les NU  
Article 3.4. Edificis fora d'ordenació Article 3.4. Edificis fora d'ordenació  
1. S'entendrà «fora d'ordenació» les construccions que presenten alguna de les característiques assenyalades en l'article 183 de l'RPCV.  
  
  
  
2. Els tipus d'obra permesos en aquestes són els assenyalats en l'article 184.1 de l'RPCV. El règim general d'intervenció és el contingut en l'article 58.6 de l'LRAU, i el Deure Normal de Conservació al qual fa referència, el definit en l'article 88 de l'LRAU.  
  
  
  
  
3. En les construccions i edificis que, malgrat no ajustar-se al nou pla, no estiguen declarades «fora d'ordenació», es permetran les obres assenyalades en l'article 184.2 de l'RPCV.  
4. L'Ajuntament podrà exigir, per a la concessió de llicència d'obres en aquests edificis, renúncia del propietari a tota indemnització per l'increment de valor expropiatori a conseqüència de la realització d'obres en aquests.  
  
  
5. En tots els casos, quan es produïsca la substitució total o parcial, la nova construcció sobre aquesta parcel·la haurà d'adaptar-se a totes les condicions d'edificació previstes en aquest pla general. 1. S'entendrà «fora d'ordenació» les construccions que presenten alguna de les característiques assenyalades en l'article 192.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP); o en la norma posterior que la derogue o substituïsca.  
2. D'acord amb l'article 192.3 de la Llei 5/2014, LOTUP, s'estableix el règim transitori per a la realització d'obres i activitats en edificis que, fins i tot no quedant en situació de fora d'ordenació, no siguen plenament compatibles amb les seues determinacions. Es poden admetre obres de reforma i de millora i canvis objectius d'activitat, sempre que la nova obra o activitat no accentue la inadequació al planejament vigent ni supose la completa reconstrucció d'elements disconformes amb el planejament.  
3. El règim transitori per a la realització d'obres i activitats en les construccions consolidades amb activitats, es recullen en els articles 9.2.2, i 4.7 de les Normes Urbanístiques del Pla general.  
  
4. L'Ajuntament podrà exigir, per a la concessió de la llicència urbanística o l'atorgament del preceptiu instrument d'intervenció ambiental, renúncia del propietari/ària i/o promotor/a a tota indemnització per l'increment de valor expropiatori a conseqüència de la realització d'obres i activitats en les edificacions i construccions subjectes al règim de fora d'ordenació.  
5. Quan es produïsca la substitució total o parcial de l'edificació o construcció en règim de fora d'ordenació, la nova construcció sobre aquesta parcel·la haurà d'adaptar-se a totes les condicions d'edificació previstes en aquest pla general.  
Article 4.7. Sòl urbanitzable sense ordenació detallada Article 4.7. Sòl urbanitzable sense ordenació detallada  
1. Les actuacions en els sectors S-1 i S-3, d'ús residencial, i S-4, d'ús industrial, de sòl urbanitzable sense ordenació detallada, requeriran l'aprovació prèvia del corresponent pla parcial, d'acord amb l'article 4.2 anterior. 1. Les actuacions en els sectors S-1 i S-3, d'ús residencial, i S-4, d'ús industrial, de sòl urbanitzable sense ordenació detallada, requeriran l'aprovació prèvia del corresponent pla parcial, d'acord amb l'article 4.2 anterior.  
  
  
2. Els usos d'activitats econòmiques productives existents en sòls urbanitzables, es mantenen possibilitant la seua adequació, reforma i una ampliació fins al 20 % de l'edificació existent actualment. Les llicències d'obres i usos tindran la condició de provisionals, de conformitat amb els articles 209 i 216 de la Llei 5/2014, LOTUP.  
Article 9.2.2. Règim general d'usos Article 9.2.2. Règim general d'usos  
1. Ús dominant: rústic, excepte ramader, extractiu o miner.  
2. Usos compatibles: obres i instal·lacions incloses en la secció 4a, del capítol II, de l'LSNU, i assenyalades com a compatibles en la subzona en què es troben:  
a) Comuna A:  
1. Construccions i instal·lacions agrícoles, cinegètiques o forestals.  
2. Explotació de recursos hidrològics i generació d'energia renovable.  
3. Activitats terciàries o de serveis.  
4. Habitatge, en l'àrea representada gràficament com a subzona 1.  
b) Comuna B:  
1. Construccions i instal·lacions agrícoles, cinegètiques o forestals.  
2. Explotació de recursos hidrològics i generació d'energia renovable.  
3. Activitats terciàries o de serveis.  
  
  
  
  
c) Comuna C:  
1. Construccions i instal·lacions agrícoles, cinegètiques o forestals.  
2. Explotació de recursos hidrològics i generació d'energia renovable.  
3. Activitats terciàries o de serveis.  
4. Activitats industrials o productives.  
5. Construccions i instal·lacions ramaderes.  
  
  
3. Usos incompatibles: tots els altres, en particular els abocadors o femers no controlats, i la formació de nous nuclis urbans o industrials, llevat que siguen mitjançant l'aprovació dels plans i projectes que els viabilitzen. 1. Ús dominant: rústic, excepte ramader, extractiu o miner.  
2. Usos compatibles: obres i instal·lacions incloses en la secció 4a, del capítol II, de l'LSNU, i assenyalades com a compatibles en la subzona en què es troben:  
a) Comuna A:  
1. Construccions i instal·lacions agrícoles, cinegètiques o forestals.  
2. Explotació de recursos hidrològics i generació d'energia renovable.  
3. Activitats terciàries o de serveis.  
4. Habitatge, en l'àrea representada gràficament com a subzona 1.  
5. Les activitats pirotècniques existents autoritzades i una ampliació fins a un 100 % de les superfícies de sòl i sostre indicades en la declaració d'interés comunitari de Pirotecnia Europlá en una àrea confrontant a ella, complint el que s'estableix en l'article 3.9.5.3 d'aquestes NU(\*).  
6. Les activitats industrials o productives, en les construccions i instal·lacions de tipologia industrial existents prèviament al pla general, i una ampliació fins al 20 % de l'edificació existent actualment.  
b) Comuna B:  
1. Construccions i instal·lacions agrícoles, cinegètiques o forestals.  
2. Explotació de recursos hidrològics i generació d'energia renovable.  
3. Activitats terciàries o de serveis.  
4. Les activitats industrials o productives, en les construccions i instal·lacions de tipologia industrial existents prèviament al pla general, i una ampliació fins al 20 % de l'edificació existent actualment.  
c) Comuna C:  
1. Construccions i instal·lacions agrícoles, cinegètiques o forestals.  
2. Explotació de recursos hidrològics i generació d'energia renovable.  
3. Activitats terciàries o de serveis.  
4. Activitats industrials o productives.  
5. Construccions i instal·lacions ramaderes.  
  
3. Usos incompatibles: tots els altres, en particular els abocadors o femers no controlats, i la formació de nous nuclis urbans o industrials, llevat que siguen mitjançant l'aprovació dels plans i projectes que els viabilitzen.  
  
  
  
  
RPCV - Reglament de Planejament de la CV   
LRAU - Llei Reguladora de l'Activitat Urbanística  
LSNU - Llei del sòl no urbanitzable  
(\*) Contingut de la modificació puntual núm. 1 (en tramitació).  
Respecte als usos actualment implantats a les parcel·les seleccionades tenim:  
Respecte al sòl no urbanitzable comú, la modificació proposa l'ampliació dels usos compatibles, únicament en les zones A i B, que comprenen aproximadament el 50 % de la superfície del terme municipal, incloent-hi les activitats industrials i productives, però només en les construccions erigides prèviament al PGOU; per tant, la magnitud de la modificació es limita a la superfície de quatre parcel·les (núm. 1, 3, 4 i 5 de la imatge superior dreta), de 28.834 m² (un 0,32 % de l'SNU comú).  
  
Es permeten ampliacions de fins al 20 % de l'edificat: 4.964 m²c, la qual cosa implicaria un increment total de 992,80 m² construïts.  
  
Amb la modificació de la redacció de l'article 3.4 de les NU, a més, es permeten els canvis d'activitat. Les activitats actualment implantades en les parcel·les núm. 1, 3, 4 i 5 són compatibles amb les noves determinacions de l'article 9.2.2; no obstant això, si es pretén un canvi d'ús, la intervenció administrativa que l'autoritze haurà d'estudiar la compatibilitat entre aquest i la resta d'usos permesos en aquesta zona, en particular amb l'ús habitatge en SNU comú zona A; i en zona B, amb l'ús residencial del nucli urbà.  
Així mateix, la regulació d'usos compatibles proposada per a la zona A inclou les activitats pirotècniques existents autoritzades i una ampliació fins a un 100 % de les superfícies de sòl i sostre indicades en la declaració d'interés comunitari de Pirotecnia Europlá en una àrea confrontant a aquesta.  
Respecte al sòl urbanitzable sense ordenació detallada, aquesta classificació comprén els sectors S-1 i S-3 residencials i el S-4 industrial del PGOU. La modificació inclou un nou apartat a la regulació establida en l'article 4.7 de les NU per a aquest sòl, amb l'objectiu de mantindre les activitats econòmiques existents, incloent-hi adequacions, reformes i, fins i tot, ampliacions fins al 20 % del que està construït; i subjecta aquestes actuacions al règim de provisionalitat establit en l'article 216 de la LOTUP (termini màxim de cinc anys). No es preveu canvi d'ús en aquestes instal·lacions.  
La modificació identifica únicament una parcel·la en el sector S-3 residencial (número 2 en la imatge superior dreta), en la qual es permetria una ampliació del 20 %, és a dir, de 463,6 m²sostre. Segons el web de l'Ajuntament, l'activitat implantada en la parcel·la és la de magatzem de mobles nous i saldos, activitat de caràcter terciari.  
Valoració. Es considera acceptable modificar el PGOU a fi de regular els usos i activitats industrials que han resultat sobrevingudament incompatibles amb les seues determinacions. Amb això es possibilita:  
  
1r. Establir el règim transitori aplicable a les edificacions del sòl urbanitzable no detallat, les quals no estan en situació de fora d'ordenació, però no són totalment compatibles amb les determinacions del PGOU.  
2n. Regularitzar les activitats industrials en sòl no urbanitzable comú A i B, en ser ara aquest un ús permés en les edificacions erigides amb anterioritat a l'aprovació del PGOU.  
Amb aquestes mesures es permet donar continuïtat a l'activitat econòmica del municipi, alhora que es regula la intervenció administrativa de control de la legalitat, tant urbanística com mediambiental.  
El PGOU en SNU comú estableix una zonificació i règim d'usos que únicament permet els industrials i productius en la zona C, per ser la zona més allunyada del nucli urbà i els usos que més molèsties poden produir a la població; i estableix el règim d'usos en les zones A i B, especialment més restrictiu en aquesta última per:  
- comprendre els terrenys confrontants al nucli urbà, susceptibles d'incorporació al procés de transformació urbana, i  
- considerar oportú limitar els usos en aquesta zona per a evitar molèsties a la població.  
Per aquests motius, la proposta de permetre ampliacions de fins al 20 % de les edificacions industrials localitzades en zona B i en el sòl urbanitzable residencial, ha de supeditar-se a una anàlisi específica de compatibilitat de l'ús proposat amb la resta d'usos permesos, en el procediment d'autorització administrativa corresponent, amb la finalitat de reduir o evitar les molèsties que es puguen ocasionar sobre la població.  
  
Respecte a la inclusió de l'activitat de pirotècnia com a ús compatible en zona A de l'SNU comú, cal informar que aquesta regulació ha sigut objecte d'avaluació ambiental (expedient 90-2016-EAE / IATE de 06.02.18) en la tramitació de la modificació puntual núm. 1 del PGOU, pendent d'aprovació definitiva per la CTU; per tant, la seua inclusió en les NU quedarà condicionada a l'aprovació definitiva de l'MP núm. 1 i a la incorporació a aquestes de les determinacions del corresponent IATE. Aquesta condició resulta decisiva, atés que la zona A de l'SNU és l'única en la qual es permet la implantació d'habitatge unifamiliar.  
  
Analitzada l'alternativa proposada d'acord amb la documentació presentada i els informes emesos, s'observa que la proposta de modificació del PGOU no tindrà incidència significativa en el model territorial del municipi, no produirà increment en el consum de recursos; no presenta afecció per risc d'inundació, ni suposa afecció sobre elements del patrimoni natural, ni sobre les infraestructures viàries, sempre que, respecte a aquestes, s'atenguen les indicacions realitzades per la Direcció General d'Obres Públiques, Transport i Mobilitat, en el seu informe de 09.07.2019.  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
7. Proposta d'acord  
Per això, segons el que s'estableix en l'article 51.2.b de la LOTUP, per considerar, d'acord amb els criteris de l'annex VIII d'aquesta llei, que la proposta de la modificació puntual núm. 3 del PGOU de Bèlgida no té incidència significativa en el model territorial vigent al municipi; que no és marc de projectes sotmesos a avaluació d'impacte ambiental; que no produeix increment significatiu en el consum de recursos; que no està afectat per risc d'inundació; que no afecta elements del patrimoni natural, i tenint en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació puntual núm. 3 del PGOU de Bèlgida, no presenta efectes significatius sobre el medi ambient sempre que s'ajusten a les determinacions d'aquest informe.  
  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 3 del PGOU de Bèlgida (València), d'acord amb els criteris de l'annex VIII de la LOTUP, per no tindre efectes significatius sobre el medi ambient. Per tant, correspon continuar la tramitació de la modificació d'acord amb la seua normativa sectorial, amb el compliment de les determinacions següents:  
1. La redacció d'aquesta modificació puntual núm. 3 del PGOU de Bèlgida exclourà del règim general d'usos del sòl no urbanitzable en zona comuna A les activitats de pirotècnia, mentre no es produïsca l'aprovació definitiva de la modificació puntual núm. 1. Aprovada aquesta, s'incorporaran en les NU les determinacions establides en el corresponent IATE de data 06.02.18.  
2. Les ampliacions del 20 % en les edificacions situades en la zona B del sòl no urbanitzable comú, ja que es tracta d'una zona en la qual el pla general ha considerat oportú limitar els usos per a evitar molèsties a la població, per la seua proximitat al nucli urbà, i en el sòl urbanitzable residencial, quedaran supeditades a una anàlisi específica de compatibilitat l'ús proposat amb l'ús residencial, per les molèsties que es puguen ocasionar sobre la població.  
3. En la normativa de la modificació ha d'especificar-se que en cas que es duga a terme un canvi d'ús en les edificacions situades en la zona B del sòl no urbanitzable comú, se seguirà el mateix criteri, supeditant a una anàlisi específica de compatibilitat l'ús proposat amb l'ús residencial a fi d'evitar molèsties a la població.  
4. D'acord amb l'informe emés pel Servei d'Infraestructura Verda i Paisatge:  
1. «S'haurà d'incloure plànol o plànols de situació de les edificacions afectades per aquesta modificació amb referència a les unitats de paisatge i els recursos paisatgístics vigents per a la seua aprovació definitiva.  
2. Les normes urbanístiques regularan que per a l'autorització d'accions tendents al manteniment i ampliació de cada instal·lació s'haurà de justificar que la intervenció millora el seu estat actual, paisatges degradats cap a paisatges almenys neutres o ordinaris, en els expedients per a l'obtenció de les corresponents llicències urbanístiques. Per a això, en aplicació, per analogia, del que s'estableix en els paràgrafs finals de l'annex I de la LOTUP exigirà la documentació necessària per a estudiar la integració paisatgística, amb la informació següent:  
a) La valoració de la integració paisatgística i visual de les actuacions derivades del pla i la identificació dels seus possibles impactes sobre el paisatge. S'analitzarà i valorarà la fragilitat del paisatge per a acomodar els canvis sense perdre el seu valor o el seu caràcter, els canvis en la composició de vistes cap a aquest i els efectes sobre la seua qualitat visual.  
b) Els resultats i les conclusions de la valoració anterior, justificats mitjançant tècniques gràfiques de representació i simulació visual del paisatge que mostren la situació existent i la previsible amb l'actuació proposada abans i després de posar en pràctica les mesures correctores.  
  
c) Les mesures d'integració paisatgística necessàries, no sols per a mitigar els impactes paisatgístics i visuals definits, sinó també per a millorar el paisatge i la qualitat visual de l'entorn, amb la corresponent programació.  
S'identificarà i caracteritzarà la infraestructura verda a escales urbana i municipal amb indicació esquemàtica de les seues connexions amb els elements de l'escala supramunicipal i regional.»  
5. D'acord amb l'informe del Servei d'Ordenació del Territori, haurà de recollir-se en la documentació normativa de la modificació que caldrà l'informe d'aquest servei en el procediment d'autorització de cadascuna de les llicències que es propose tramitar.  
  
6. D'acord amb l'informe del Servei de Planificació de la DG d'Obres Públiques, Transport i Mobilitat:  
- S'han d'esmenar les deficiències dels accessos a les parcel·les segons els criteris de l'Ordre FOM/273/2016, de 19 de febrer, per la qual s'aprova la Norma 3.1-IC Traçat.  
- S'ha de delimitar la zona de protecció de la carretera CV-667 (confrontant amb la parcel·la 4), i limitar els usos en aquesta zona d'acord amb el que s'estableix en la Llei 6/1991, de 27 de març, de carreteres de la Comunitat Valenciana.  
7. D'acord amb l'informe del Servei Territorial d'Urbanisme, en la versió preliminar de la modificació s'han d'identificar en plànols la situació de les parcel·les afectades.  
  
Segons el que s'estableix en l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual núm. 3 en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
ANNEX I   
Imatges  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 3 del PGOU de Bèlgida, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notifiqueu a les persones interessades que en contra d'aquesta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa us notifique perquè en prengueu coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb el que s'autoritza en l'article 18.2 de la Llei 40/2015, d'1 d'octubre, de règim jurídic del sector públic.  
  
València, 31 de juliol de 2020.- El secretari de la Comissió d'Avaluació Ambiental: José del Valle Arocas.»  
  
València, 7 de desembre de 2022.- El director general de Medi Natural i d'Avaluació Ambiental: Julio Ramón Gómez Vivo.